Kenia-bloedbad verby – Keniaanse presidentDie bloedbad in die Westgate-winkelsentrum in Nairobi, Kenia is verby. Die Keniaanse president, Uhuru Kenyatta het bevestig dat 11 aanvallers aangekeer is, terwyl nog vyf in die slagting dood is. Die aanvallers was verantwoordelik vir die dood van minstens 61 burgerlikes en ses soldate. “Ons is gewond, maar ons was dapper, sterk en het saamgestaan. Kenia het boosheid in die gesig gestaar en oorwin. Ons het ons vyande oorwin en die hele wêreld gewys waartoe ons in staat is,” het Kenyatta in ‘n televisieuitsending gesê. Kenyatta het verduidelik dat drie van die winkelsentrum se verdiepings ineengestort het en dat ‘n hele paar liggame van slagoffers en sommige van die aanvallers in die rommel vasgekeer is. Die Keniaanse Rooikruis het intussen gesê minstens 63 mense word nog vermis. Die president het drie dae van rou afgekondig. Lees ook: Al-Shabaab dreig met nog aanvalle Kenia-bloedbad: Meer oor die Britse “wit weduwee” Kenia-bloedbad: Amerikaners en Britse vrou onder aanvallers Kenia-bloedbad: Byna alle gyselaars vry, twee soldate sterf Video: Spesiale magte help by Kenia-bloedbad Nuuskommentaar: Wortels van aanval op Kenia-winkelsentrum lê baie diep Video: Binne die Kenia-bloedbad Kenia bloedbad: SA’ner se naam bekend SA’ner sterf in Nairobi-bloedbad Kenia-bloedbad: SA’ners in winkelsentrum vasgevang, skietery duur voort Nairobi-winkelsentrumskietery: Al-Shabaab se twiets Minstens 15 dood in Nairobi-winkelsentrumskietery